Document ID: /roh_data/filtered/fineweb-2-filterrobots_roh.jsonl.gz/69344

Da primavaira enfin atun sappian ins nua chattar ella, manegia l’artista Laura Bott che cultivescha tschintg ierts ad Ardez.
Cumenzà cun quest’activitad ha ella cura ch’ella è turnada en Svizra avant in tozzel onns. L’emprim fascheva ella quai per avair buns legums sin maisa, ma ozendi è la lavur en iert er insatge che dat plaschair, equiliber ed er in’entrada supplementara.
Cun Martina Föhn (Scola auta turitgaisa per scienzas applitgadas, il link avra en ina nova fanestra) discurra La Marella da l’uschenumnada «ortoterapia» nua ch’igl iert vegn duvrà sco instrument terapeutic. Divers studis dals ultims onns demussan numnadamain: far iert ha effects positivs sin spiert e corp.